CELEX: 62010TN0361
Language: et
Date: 2010-08-25 00:00:00
Title: Kohtuasi T-361/10 P: 25. augustil 2010 esitatud apellatsioonkaebus Avaliku Teenistuse Kohtu 15. juuni 2010 . aasta otsuse peale kohtuasjas F-35/08: Pachtitis versus komisjon

6.11.2010   
            
            
               ET
            
            
               Euroopa Liidu Teataja
            
            
               C 301/33
            
         25. augustil 2010 esitatud apellatsioonkaebus Avaliku Teenistuse Kohtu 15. juuni 2010. aasta otsuse peale kohtuasjas F-35/08: Pachtitis versus komisjon
   (Kohtuasi T-361/10 P)
   ()
   2010/C 301/57
   Kohtumenetluse keel: kreeka
   
      Pooled
   
   
      Apellatsioonkaebuse esitaja: Euroopa Komisjon (esindajad: J. Curral ja I. Chatzigiannis)
   
      Teine menetluspool: Dimitrios Pachtitis (Ateena, Kreeka), keda toetab Euroopa andmekaitseinspektor
   
      Apellatsioonkaebuse esitaja nõuded
   
   
               —
            
            
               tühistada Avaliku Teenistuse Kohtu 15. juuni 2010. aasta otsus kohtuasjas F-35/08: Pachtitis vs. komisjon;
            
         
               —
            
            
               saata kohtuasi ülejäänud tühistamisväidete hindamiseks Avaliku Teenistuse Kohtule;
            
         
               —
            
            
               mõista kostjalt välja apellatsioonikaebuse ja esimese astme kohtumenetluse kulud.
            
         
      Väited ja peamised argumendid
   
   Käesolevas apellatsioonkaebuses palub apellant tühistada Avaliku Teenistuse Kohtu 15. juuni 2010. aasta otsus kohtuasjas F-35/08: Pachtitis vs. komisjon, millega tühistati Euroopa Personalivaliku Ameti 31. mai ja 6. detsembri 2007. aasta otsused jätta D. Pachtitis kandmata nimekirja, mis koosneb 110 kandidaadist, kes said avaliku konkursi EPSO/AD/77/06 eelvalikutesti alusel enim punkte, ning millega jäeti komisjoni kohtukulud tema enda kanda ja mõisteti temalt ühtlasi välja hageja esimese astme kohtukulud.
   Komisjon esitab apellatsioonkaebuse põhjendamiseks järgmised tühistamisväited:
   
               —
            
            
               rikutud on Euroopa ühenduste ametnike personalieeskirjade III lisa artikleid 1, 5 ja 7;
            
         
               —
            
            
               rikutud on ühenduse õigust, eelkõige Euroopa Personalivaliku Ameti asutamist käsitlevate otsuse 2002/620/EÜ (1) artiklit 2 ja otsuse 2002/621/EÜ (2) artiklit 1;
            
         
               —
            
            
               rikutud on otsuste põhjendamiskohustust.
            
         
      (1)  Euroopa Parlamendi, nõukogu, komisjoni, kohtu, kontrollikoja, majandus- ja sotsiaalkomitee, regioonide komitee ning Euroopa ombudsmani 25. juuli 2002. aasta otsus 2002/620/EÜ Euroopa ühenduste personalivaliku ameti asutamise kohta (EÜT L 197, 26.7.2002, lk 53; ELT eriväljaanne 01/04, lk 46).
   
      (2)  Euroopa Parlamendi, nõukogu ja komisjoni peasekretäride ja euroopa kohtu kohtusekretäri ning kontrollikoja, majandus- ja sotsiaalkomitee ning regioonide komitee peasekretäride ja euroopa ombudsmani esindaja 25. juuli 2002. aasta otsus 2002/621/EÜ Euroopa ühenduste personalivaliku ameti organisatsiooni ja tegevuse kohta (EÜT L 197, 26.7.2002, lk 56; ELT eriväljaanne 01/04, lk 48).